Star Wars: The Rise of Skywalker

Star Wars: The Rise of Skywalker (tamén coñecido como Star Wars: Episode IX – The Rise of Skywalker) é un filme estadounidense de 2019 producido, coescrito e dirixido J. J. Abrams. É o terceiro filme da triloxía secuela da Guerra das galaxias, despois de The Force Awakens (2015) e The Last Jedi (2017), e o episodio final da "saga Skywalker". Foi producido por Lucasfilm e a compañía de Abrams, Bad Robot Productions, e foi distribuído por Walt Disney Studios Motion Pictures. O elenco está composto por Carrie Fisher, Mark Hamill, Adam Driver, Daisy Ridley, John Boyega, Oscar Isaac, Anthony Daniels, Kelly Marie Tran, Naomi Ackie, Domhnall Gleeson, Richard E. Grant, Lupita Nyong'o, Keri Russell, Joonas Suotamo, Ian McDiarmid e Billy Dee Williams.

 Personaxes 
Carrie Fisher como Leia Organa, xeneral da Resistancia sensible á Forza, viúva de Han Solo, nai de Ben Solo, irmá xemelga de Luke Skywalker e filla de Darth Vader. Fisher, que morreu a finais de 2016, aparece grazas ó uso de material rodado sen empregar de The Force Awakens. Por mor do seu pasamento, Fisher non estivo presente na maioría dos materiais promocionais e mercadotecnia do filme.
Mark Hamill como Luke Skywalker, o derradeiro Mestre Jedi e tío materno de Kylo Ren, que se converteu nun coa Forza en The Last Jedi
Adam Driver como Ben Solo / Kylo Ren, o Líder Supremo da Primeira Orde. É o fillo de Leia Organa e Han Solo, o sobriño de Luke Skywalker e o neto de Darth Vader.
Daisy Ridley como Rey unha antiga cacharreira de Jakku, membro da Resistancia, derradeira Jedi e aprendiz de Luke Skywalker e Leia Organa
Cailey Fleming e Josefine Irrera Jackson como Rey de nena
John Boyega como Finn, un membro da Resistancia e antigo soldado (FN-2187) que desertou da Primeira Orde.
Oscar Isaac como Poe Dameron, un piloto de alto rango do X-wing, comandante da Resistancia que despois herda o rango de Xeneral de Leia.
Anthony Daniels como C-3PO, un droide humanoide de protocolo ó servizo da Xeneral Leia Organa. Daniels é o único actor que apareceu en tódolos episodios da saga.
Naomi Ackie como Jannah, antiga soldado da Primeira Orde que vive no planeta Kef Bir e que axuda á Resistancia.
Domhnall Gleeson como Xeneral Hux, o segundo ó mando da Primeira Orde.
Richard E. Grant como Xeneral Pryde, xeneral de alto rango da Primeira Orde, quen anteriormente serviu no Imperio Galáctico.
Lupita Nyong'o como Maz Kanata, unha antiga pirata espacial e aliada da Resistencia.
Keri Russell como Zorii Bliss, e vella coñecida de Poe en Kijimi.
Joonas Suotamo como Chewbacca, un Wookiee e primeiro compañeiro do Falcón Milenario e amigo de Han Solo. O actor orixinal, Peter Mayhew morreu dun ataque ó corazón durante a posprodución, e o filme está adicado na súa memoria.
Kelly Marie Tran como Rose Tico, unha mecánica da Resistencia e amiga de Finn.
Ian McDiarmid como Palpatine, o Señor Escuro dos Sith e antigo emperador da galaxix que foi asasinado polo redimido Anakin Skywalker en O retorno do Jedi. Despois de regresar por habilidades "non naturais" da Forza, descóbrese que é o avó paterno de Rey.
Billy Dee Williams como Lando Calrissian, un veterano da Alianza Rebelde, membro orixinal do Falcón Milenario e vello amigo de Chewbacca, Leia, Luke e Han. Williams regresou á franquía cinematográfica A guerra das galaxias por primeira vez dende O retorno do Jedi.

 Notas 

 Referencias 

 Véxase tamén 

 Ligazóns externas 

 Ficha en AllMovie 
 Ficha en BoxOfficeMojo 
 Ficha en Metacritic 
 Ficha en RottenTomatoes 

Categoría:Filmes de 2019
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por J. J. Abrams
Categoría:Filmes con banda sonora de John Williams
Categoría:Filmes de guerra e ciencia ficción dos Estados Unidos de América
Categoría:Filmes de Lucasfilm
Categoría:Filmes rodados en Buckinghamshire
Categoría:Filmes rodados en Xordania
Categoría:Filmes de Pinewood Studios
Categoría:Filmes producidos por J. J. Abrams
Categoría:Filmes de Bad Robot Productions
Categoría:Secuelas de filmes dos Estados Unidos de América
Categoría:Filmes distribuídos en sistemas IMAX